
[bookmark: _Ref38341330][bookmark: _Toc59334717][bookmark: _Toc61422120][bookmark: _Toc364417625][bookmark: _Toc492890752]1. Vispārīgā informācija

[bookmark: _Toc492890753]1.1.	Iepirkuma identifikācijas Nr.
RAKUS 2019/84K
[bookmark: _Toc492890754]1.2.	Pasūtītājs:
SIA „Rīgas Austrumu klīniskā universitātes slimnīca” 
Reģistrācijas Nr. 40003951628
Juridiskā adrese: Hipokrāta iela 2, Rīga, LV – 1038
Tālrunis +371 67042400, fakss +371 67042786
Bankas rekvizīti:
Banka: A/S Swedbank
Bankas kods HABALV22
Konta Nr. LV24HABA0001407045805
[bookmark: _Toc132510673][bookmark: _Toc421266104][bookmark: _Toc492890755][bookmark: _Toc59334722][bookmark: _Toc61422125][bookmark: _Toc364417629]1.3.	Iepazīšanās ar atklāta konkursa nolikumu
1.3.1. Konkursa nolikums (turpmāk – Nolikums) un cita informācija par iepirkuma procedūras norisi tiek publicēta Elektronisko iepirkumu sistēmā (turpmāk – EIS) www.eis.gov.lv e-konkursu apakšsistēmā.
1.3.2. Kontaktpersonas:
1.3.2.1. par tehnisko specifikāciju – Tehniskās nodaļas stacionārā „Gaiļezers” vadītāja Valentīna Makuševa, tālr. 67042726, e-pasts: iepirkumi@aslimnica.lv; 
1.3.2.2. par procedūru – Iepirkumu daļas juriste Edīte Tiltiņa, tālr. 67042407, e-pasts: iepirkumi@aslimnica.lv. 
1.3.3.	Iepirkuma dokumentu pieejamība:
1.3.3.1.	Pasūtītājs nodrošina brīvu un tiešu elektronisku pieeju iepirkuma procedūras dokumentiem EIS e-konkursu apakšsistēmā.
1.3.3.2.	Ieinteresētais piegādātājs EIS e-konkursu apakšsistēmā, šī iepirkuma sadaļā, var reģistrēties kā nolikuma saņēmējs, ja tas ir reģistrēts EIS kā piegādātājs. 
1.3.3.3.	Papildu informācija, kas tiks sniegta saistībā ar šo iepirkuma procedūru, tiks publicēta EIS e-konkursu apakšsistēmā šī iepirkuma sadaļā. Ieinteresētajam piegādātājam ir pienākums sekot līdzi publicētajai informācijai.
[bookmark: _Toc492890756]1.4.	Papildus informācijas sniegšana
1.4.1. [bookmark: _Toc240183518][bookmark: _Toc421266106][bookmark: _Toc492890757]Ieinteresētais piegādātājs var rakstiski pieprasīt papildu informāciju. Šie pieprasījumi iesniedzami atbilstoši Dokumentu juridiskā spēka likuma un Elektronisko dokumentu likuma prasībām, adresējot tos iepirkuma komisijai. Uz informācijas pieprasījumiem jābūt norādei: Atklātam konkursam „Veļas mazgāšanas un ķīmiskās tīrīšanas pakalpojumu nodrošināšana”, ID Nr. RAKUS 2019/84K.
1.4.2. Iepirkuma komisija pēc ieinteresētā piegādātāja pieprasījuma sniedz papildu informāciju par Nolikumā iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, ja pieprasījums iesniegts laikus, t.i., tā, lai iepirkuma komisija varētu sniegt atbildi piecu darba dienu laikā, bet ne vēlāk kā sešas dienas pirms piedāvājumu iesniegšanas termiņa beigām. Ja ieinteresētais piegādātājs nav pieprasījumu iesniedzis laikus, iepirkuma komisijai ir tiesības nesniegt papildu informāciju.
1.4.3. Iespējamos grozījumus, papildinājumus Nolikumā, Nolikuma skaidrojumus un atbildes uz ieinteresēto piegādātāju jautājumiem Pasūtītājs ievieto EIS e-konkursu apakšsistēmā (https://www.eis.gov.lv/EKEIS/Supplier/) un tīmekļa vietnē: www.aslimnica.lv, sadaļā „Iepirkumi”, apakšsadaļā „Atklāts konkurss”, kā arī nosūta atbildes ieinteresētajiem piegādātājiem, izmantojot tāda paša veida sakaru līdzekli, kāds izmantots jautājuma iesniegšanai.
1.5.	Iepirkuma procedūras dokumentu grozījumi
1.5.1. [bookmark: _Toc132510674][bookmark: _Toc421266107][bookmark: _Toc492890758]Pasūtītājs ir tiesīgs izdarīt grozījumus iepirkuma procedūras dokumentos, ja vien grozītie noteikumi nepieļauj atšķirīgu piedāvājumu iesniegšanu vai citu pretendentu dalību vai izvēli Konkursā.
1.5.2. Ja iepirkuma komisija izdara grozījumus Konkursa dokumentos, piedāvājumu iesniegšanas minimālais termiņš pēc dienas, kad paziņojumu par izmaiņām vai papildu informāciju Iepirkumu uzraudzības birojs ir nosūtījis Eiropas Savienības Publikāciju birojam publicēšanai Eiropas Savienības Oficiālajā Vēstnesī, ir vismaz puse no sākotnēji noteiktā piedāvājumu iesniegšanas termiņa, bet ne īsāks par septiņām dienām.
1.5.3. Pasūtītājs ir tiesīgs pagarināt noteiktos piedāvājumu iesniegšanas termiņus, publicējot paziņojumu par izmaiņām vai papildu informāciju. Šāda termiņu pagarināšana nav uzskatāma par grozījumiem iepirkuma procedūras dokumentos Publisko iepirkumu likuma (PIeL) 35. panta trešās daļas izpratnē. 
1.6.	Piedāvājumu iesniegšanas vieta, datums, laiks un kārtība
1.6.1. [bookmark: _Toc59334725][bookmark: _Toc61422128]Piedāvājumi jāiesniedz EIS e-konkursu apakšsistēmā līdz 2019.gada 22. oktobrim plkst. 13:00.
1.6.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
1.6.3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
1.6.4. Informāciju par to, kā piegādātājs var reģistrēties EIS e-konkursu apakšsistēmā skatīt: https://www.eis.gov.lv/EIS/Publications/PublicationView.aspx?PublicationId=883.
[bookmark: _Toc421266108][bookmark: _Toc492890759]1.7.	Piedāvājumu atvēršana
1.7.1. [bookmark: _Toc318279586][bookmark: _Toc325533420][bookmark: _Toc344986176][bookmark: _Toc356305151][bookmark: _Toc361315805][bookmark: _Toc363804486][bookmark: _Toc402353190][bookmark: _Toc416950502][bookmark: _Toc426615035]Komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām.
1.7.2. [bookmark: _Hlk508178762][bookmark: _Hlk508178775]Piedāvājumu elektroniska atvēršana paredzēta 2019. gada 22. oktobrī plkst. 13:00, Rīgā, Hipokrāta ielā 2, stacionārā „Gaiļezers”, 1. stāvā Administrācijas telpās, Iepirkumu un līgumu daļā, 115. kabinetā.
1.7.3. [bookmark: _Hlk508178803]Piedāvājumu atvēršana notiek, izmantojot Valsts reģionālās attīstības aģentūras uzturētajā tīmekļa vietnē www.eis.gov.lv pieejamos rīkus piedāvājumu elektroniskai atvēršanai.
1.7.4. Piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
[bookmark: _Toc318279594][bookmark: _Toc344986184][bookmark: _Toc356305159][bookmark: _Toc364417642][bookmark: _Toc492890761]1.8. Paziņojums par atklāta konkursa rezultātiem
Trīs darba dienu laikā pēc lēmuma pieņemšanas par iepirkuma līguma slēgšanu vai konkursa izbeigšanu vai pārtraukšanu, komisija vienlaikus vienā dienā visiem pretendentiem nosūta rezultātu paziņojumus pa elektronisko pastu, pievienojot skenētu dokumentu, vai faksu (ja pretendents to norādījis piedāvājumā), kā arī pa pastu, izmantojot VAS „Latvijas Pasts” pakalpojumus.
[bookmark: _Toc356305162][bookmark: _Toc364417645][bookmark: _Toc492890762]1.9.	Piedāvājuma noformēšana
1.9.1. [bookmark: _Toc418082937][bookmark: _Toc492890763]Piedāvājumam jāatbilst visām šajā Nolikumā, tā pielikumos un normatīvajos aktos ietvertajām prasībām.
1.9.2. Piedāvājums jāiesniedz elektroniski EIS e-konkursu apakšsistēmā (https://www.eis.gov.lv/EKEIS/Supplier/), ievērojot šādas Pretendenta izvēles iespējas:
1.9.2.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;    
1.9.2.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.9.3. Sagatavojot piedāvājumu, pretendents ievēro, ka:
a. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Finanšu piedāvājuma forma jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
b. Pretendents piedāvājuma dokumentus paraksta ar EIS piedāvāto elektronisko parakstu.
c. Piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
d. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
1.9.4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā  esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.9.5. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
1.9.6. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.
1.9.7. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
1.9.8. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
1.9.9. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja Pasūtītājam rodas šaubas par iesniegtā dokumenta kopijas autentiskumu, PIeL 41. panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
1.9.10. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. Ja piedāvājumu iesniedz piegādātāju apvienība, tai iepirkuma līguma slēgšanas tiesību iegūšanas gadījumā, ir pienākums pirms līguma noslēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc dienas, kad iepirkuma komisijas lēmums par līguma slēgšanas tiesību piešķiršanu kļuvis nepārsūdzams.
[bookmark: _Toc10201620]1.10. Objektu apsekošana
1.10.1. Objektu apsekošana pretendentiem ir obligāta.
1.10.2. Ieinteresētā piegādātāja pārstāvjiem jāsazinās ar kontaktpersonu par iespēju veikt objektu apsekošanu konkrētā laikā. Kontaktpersona – Tehniskā atbalsta daļas vadītājs Gatis Blumbahs, tālr. 67042831, e- pasts: gatis.blumbahs@aslimnica.lv.
1.10.3.  Ierodoties uz apsekošanu ieinteresēto piegādātāju pārstāvjiem jābūt rakstveida pilnvarai pārstāvēt ieinteresēto piegādātāju attiecībā uz objektu apskates veikšanu, ja attiecīgais piegādātāja pārstāvis nav piegādātāja likumiskais pārstāvis (piemēram, valdes loceklis).
1.10.4. Pēc objektu apsekošanas ieinteresētā piegādātāja pārstāvis un pasūtītāja pārstāvis parakstās objektu apsekošanas aktā (apsekošanas akta forma Nolikuma pielikumā Nr.6). Pretendents parakstītā objektu apsekošanas akta PDF kopiju pievieno piedāvājumam.
1.10.5. Ieinteresētā piegādātāja pārstāvim objektu apskates laikā jānovērtē objekts tā, lai pretendenta piedāvājumā būtu ietvertas visas potenciāli iespējamās izmaksas, lai izpildītu visas līgumsaistības (sniegtu pakalpojumu) atbilstoši tehniskajai specifikācijai un ievērojot normatīvo aktu prasības.
[bookmark: _Toc59334728][bookmark: _Toc61422133][bookmark: _Toc356305166][bookmark: _Toc364417648][bookmark: _Toc492890764][bookmark: _Toc59334729]2.	Informācija par iepirkuma priekšmetu
[bookmark: _Toc61422134][bookmark: _Toc356305167][bookmark: _Toc364417649][bookmark: _Toc492890765]2.1.Iepirkuma priekšmeta apraksts 
2.1.1. Iepirkuma priekšmets: Veļas mazgāšanas un ķīmiskās tīrīšanas pakalpojumu nodrošināšana.
2.1.2. CPV kods: 98310000-9 (Mazgāšanas un ķīmiskās tīrīšanas pakalpojumi).
2.1.3. Iepirkuma priekšmets ir sadalīts 2 (divās) daļās.
2.1.4. Pretendents var iesniegt piedāvājumu par vienu vai abām daļām.
2.1.5. Pretendentam jāiesniedz piedāvājums par daļas visām pozīcijām. Piedāvājumi, kuros nebūs piedāvātas visas daļā ietilpstošās pozīcijas, netiks vērtēti.
2.1.6. Pretendents nevar iesniegt piedāvājuma variantus.
[bookmark: _Toc492890766]2.2.Iepirkuma līguma izpildes kārtība, laiks un vieta
2.2.1. Līgumu izpildes vietas: 
2.2.1.1. attiecībā uz iepirkuma priekšmeta 1.daļu: SIA „Rīgas Austrumu klīniskā universitātes slimnīca” stacionārs „Gaiļezers” (Hipokrāta iela 2, Rīga), stacionārs „Latvijas Onkoloģijas centrs” (Hipokrāta iela 4, Rīga) un Patoloģijas centrs (Hipokrāta iela 2, Rīga);
2.2.1.2. attiecībā uz iepirkuma priekšmeta 2.daļu: SIA „Rīgas Austrumu klīniskā universitātes slimnīca” stacionārs „Biķernieki” (Lielvārdes iela 68, Rīga), stacionārs „Latvijas Infektoloģijas centrs” (Linezera iela 3, Rīga) un stacionārs „Tuberkulozes un plaušu slimību centrs” (Upeslejas, Stopiņu novads).
2.2.2. Līguma darbības laiks: 36 mēneši sākot ar nākošā mēneša 1. datumu pēc līguma noslēgšanas.
2.3.3. Priekšapmaksa nav paredzēta. 
2.3.4. Apmaksa tiek veikta vienu reizi mēnesī, 30 dienu laikā pēc rēķina saņemšanas.

[bookmark: _Toc364417651][bookmark: _Toc492890767]3.	Prasības pretendentiem
3.1. Pretendents ir reģistrēts normatīvajos aktos noteiktajā kārtībā.
3.2. Pretendents tiek izslēgts no turpmākas dalības Konkursā:
3.2.1. PIeL 42. panta pirmajā daļā noteiktajos gadījumos;
3.2.2. Starptautisko un Latvijas Republikas nacionālo sankciju likuma 11.1 pantā noteiktajos gadījumos.
3.3. Ja pretendents vai personālsabiedrības biedrs, ja pretendents ir personālsabiedrība, atbilst PIeL 42. panta pirmās daļas 1., 3., 4., 5., 6. vai 7. punktā vai otrās daļas 1. vai 2. punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē. Vērtējot pretendentu uzticamības nodrošināšanai iesniegto pierādījumu atbilstību, iepirkuma komisija piemēro PIeL 43. panta noteikumus.
3.4. Pasūtītājs ir tiesīgs izslēgt pretendentu no turpmākās dalības iepirkuma procedūrā šādos gadījumos:
3.4.1. pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja pretendents ir piegādātāju apvienība vai personālsabiedrība) nav pildījis ar Pasūtītāju noslēgtu iepirkuma līgumu, vispārīgo vienošanos vai koncesijas līgumu un tādēļ Pasūtītājs vai publiskais partneris ir izmantojis iepirkuma līgumā, vispārīgās vienošanās noteikumos vai koncesijas līgumā paredzētās tiesības vienpusēji atkāpties no iepirkuma līguma, vispārīgās vienošanās vai koncesijas līguma;
3.4.2. pretendents ir izdarījis smagu profesionālās darbības pārkāpumu:
· negodīga konkurence, maldinoša reklāma un negodīga komercprakse;
· grāmatvedības un statistiskās informācijas noteikumu pārkāpšana;
· darba samaksas noteikumu pārkāpšana,
kas liek apšaubīt tā godīgumu, vai nav pildījis ar pasūtītāju vai publisko partneri noslēgtu iepirkuma līgumu, vispārīgo vienošanos vai koncesijas līgumu, un šis fakts ir atzīts ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams;
3.4.3. uz personālsabiedrības biedru, ja pretendents ir personālsabiedrība, ir attiecināmi Nolikuma 3.4.2. punkta nosacījumi;
3.4.4. uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 procenti no kopējās publiska pakalpojuma vai piegādes līguma vērtības, ir attiecināmi Nolikuma 3.4.1. vai 3.4.2. punkta nosacījumi;
3.4.5. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ir attiecināmi Nolikuma 3.4.1. vai 3.4.2. punkta nosacījumi.
[bookmark: _Toc61422139][bookmark: _Toc364417654][bookmark: _Toc492890768]3.5. Pretendents veļas mazgāšanā ievēro Ministru kabineta 16.02.2016. noteikumus Nr.104 „Noteikumi par higiēniskā un pretepidēmiskā režīma pamatprasībām ārstniecības iestādē”. 
3.6. Pretendenta veļas mazgātavā ir veļasmašīnas, kurām ir veļas mazgāšanai un dezinfekcijai nepieciešamie parametri un tehnoloģija, kas nodrošina automātisku dezinfekciju (temperatūra, mazgāšanas un dezinfekcijas līdzekļu dozēšana un ekspozīcija). Veļas mazgātavā ir nodalīta netīrās un tīrās veļas plūsma.
3.7. Pretendentam ir kompetentas institūcijas izsniegta atļauja B kategorijas piesārņojošai darbībai. 
3.8. Pretendentam ir kompetentas institūcijas izdots atzinums par objekta gatavību darbības turpināšanai.
3.9. Pretendentam ir spējas nodrošināt veļas mazgāšanas apjomu vismaz:
3.9.1. 3500,00 kg diennaktī, ja piedāvājumu iesniedz tikai par iepirkuma priekšmeta 1.daļu;
3.9.2. 1500,00 kg diennaktī, ja piedāvājumu iesniedz tikai par iepirkuma priekšmeta 2.daļu.
Ja piedāvājumu iesniedz par abām iepirkuma priekšmeta daļām, tad pretendentam jābūt spējai nodrošināt veļas mazgāšanas apjomu vismaz 5000 kg/diennaktī.
3.10. Pretendenta vidējais gada finanšu apgrozījums par pēdējiem 3 pārskata gadiem (pretendentiem, kuri dibināti vēlāk – attiecīgi vidēji savas darbības gados) ir ne mazāks par:
3.10.1. EUR 400 000,00 (četri simti tūkstoši euro), ja piedāvājumu iesniedz tikai par iepirkuma priekšmeta 1.daļu; 
3.10.2. EUR 200 000,00 (divi simti tūkstoši euro), ja piedāvājumu iesniedz tikai par iepirkuma priekšmeta 2.daļu. 
Ja piedāvājumu iesniedz par abām iepirkuma priekšmeta daļām, tad pretendenta vidējam gada finanšu apgrozījumam par pēdējiem 3 pārskata gadiem (pretendentiem, kuri dibināti vēlāk – attiecīgi vidēji savas darbības gados) jābūt ne mazākam par 600 000 (seši simti tūkstoši euro). 
Piegādātāju apvienības (personu grupas) apgrozījums ir apvienības dalībnieku apgrozījumu summa, personālsabiedrības apgrozījums ir personālsabiedrības biedru apgrozījumu summa.
3.11. Pretendents pēdējo trīs gadu (2016., 2017., 2018., 2019. gadā līdz piedāvājuma iesniegšanas brīdim) laikā sniedzis veļas mazgāšanas pakalpojumus ar apjomu vismaz:
3.11.1. 40 000,00 kg mēnesī, ja piedāvājumu iesniedz tikai par iepirkuma priekšmeta 1.daļu;
3.11.2. 15 000,00 kg mēnesī, ja piedāvājumu iesniedz tikai par iepirkuma priekšmeta 2.daļu.
Ja piedāvājumu iesniedz par abām iepirkuma priekšmeta daļām, tad pretendentam pēdējo trīs gadu laikā jābūt sniegušam veļas mazgāšanas pakalpojumus ar apjomu vismaz 55 000,00 kg mēnesī. 
3.12. Pretendents spēj nodrošināt sniedzamo pakalpojumu kvalitāti un normatīvos noteiktā tehnoloģiskā procesa ievērošanu.
3.13. Pretendenta pārstāvis ir piedalījies objektu apsekošanā.

4.Iesniedzamie dokumenti
4.1.	Pretendenta atlases dokumenti.
4.1.1.	Pretendenta pieteikums dalībai konkursā (aizpildīta Nolikuma pielikumā Nr.1 pievienotā forma).
4.1.2. Pretendenta apliecinājums, ka pretendents veļas mazgāšanā ievēro Ministru kabineta 16.02.2016. noteikumus Nr.104 „Noteikumi par higiēniskā un pretepidēmiskā režīma pamatprasībām ārstniecības iestādē”.
4.1.3. Pretendenta apliecinājums, ka pretendenta veļas mazgātavā ir veļasmašīnas, kurām ir veļas mazgāšanai un dezinfekcijai nepieciešamie parametri un tehnoloģija, kas nodrošina automātisku dezinfekciju (temperatūra, mazgāšanas un dezinfekcijas līdzekļu dozēšana un ekspozīcija), veļas mazgātavā ir nodalīta netīrās un tīrās veļas plūsma.
4.1.4. Kompetentas institūcijas izsniegtas atļaujas B kategorijas piesārņojošai darbībai pretendenta apliecināta kopija.
4.1.5. Kompetentas institūcijas izdota atzinuma par objekta gatavību darbības turpināšanai pretendenta apliecināta kopija.
4.1.6. Pretendenta apliecinājums par spējām nodrošināt veļas mazgāšanas apjomu atbilstoši Nolikuma 3.9.punktā noteiktajam.
4.1.7. Pretendenta apliecinājums par pretendenta finanšu apgrozījumu (aizpildīta Nolikuma Pielikumā Nr.4 pievienotā forma).
4.1.8. Pretendenta sagatavots saraksts (aizpildīta Nolikuma pielikumā Nr.5 pievienotā forma) par faktiski sniegtajiem veļas mazgāšanas pakalpojumiem, ievērojot Nolikuma 3.11.punktā noteikto. 
4.1.9. Vismaz trīs pozitīvas atsauksmes par sniegto pakalpojumu kvalitāti no iepriekšējiem pasūtītājiem pēdējo trīs gadu laikā, kur kopējais pakalpojumu izpildes apjoms ir bijis atbilstošs Nolikuma 3.11.punktā noteiktajam.
4.1.10 Veļas mazgāšanas procesa tehnoloģijas apraksts (temperatūra, mazgāšanas - dezinfekcijas līdzekļu dozēšana un ekspozīcija) un kvalitātes nodrošinājuma apraksts.
4.1.11. Plāns ar veļas mazgātavas iekārtu izvietojumu, kurā attēlota tīrās un netīrās veļas plūsma.
4.1.12. Objektu apsekošanas akts (aizpildīta Nolikuma pielikumā Nr.6 pievienotā forma).
4.1.13. Ja pretendents piesaista apakšuzņēmējus, piedāvājumā jānorāda visi tie apakšuzņēmēji, kuru sniedzamo pakalpojumu vērtība ir vismaz 10% no visas piedāvātās līgumcenas, norādot apakšuzņēmēju sniedzamos pakalpojumus, to apjomus naudas izteiksmē un procentos no visas piedāvātās līgumcenas. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
4.1.14.(1) Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
(2) Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
(3) Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
(4) Eiropas vienoto iepirkuma procedūras dokumentu (ESPD) pretendents aizpilda atbilstoši prasībām, kuras nosaka Eiropas Komisijas 2016. gada 5. janvāra īstenošanas regula Nr.2016/7, Eiropas vienotā iepirkuma procedūras dokumenta (ESPD) veidlapa (īstenošanas regulas Nr.2016/7 2. pielikums) pieejama Eiropas Komisijas mājas lapā, adrese: https://ec.europa.eu/tools/espd/filter?lang=lv.

4.2.	Tehniskais un finanšu piedāvājums
4.2.1. Pretendents piedāvājumam pievieno tehniskajā specifikācijā (Nolikuma pielikums Nr.2.) prasītos dokumentus, kas apliecina veļas mazgāšanas/tīrīšanas līdzekļu, kuri tiks izmantoti pakalpojuma izpildē, atbilstību tehniskajā specifikācijā noteiktajām prasībām.
4.2.2. Finanšu piedāvājumu pretendents sagatavo, ievērojot tehniskajā specifikācijā (Nolikuma pielikums Nr.2) noteiktās prasības pakalpojuma nodrošināšanai un par attiecīgo iepirkuma priekšmeta daļu aizpildot Nolikumam pievienoto MS Excel tabulu (Nolikuma pielikums Nr.3). Pretendentu piedāvājumi, kuros nebūs aizpildīta tabula/tabulas, netiks vērtēti. 
4.2.3. Piedāvājuma cenā ir jāietver nodokļi, nodevas, ar pakalpojuma sniegšanu saistītās izmaksas un visas citas izmaksas, izņemot PVN, kuras rodas vai var rasties pretendentam, sniedzot pakalpojumu. Visas piedāvājuma cenas ir jānorāda EUR ar ne vairāk kā 2 (diviem) cipariem aiz komata.
[bookmark: _Toc364417657][bookmark: _Toc492890769]5.	Piedāvājumu vērtēšana un piedāvājuma izvēles kritēriji
[bookmark: _Toc223499495][bookmark: _Toc364417658][bookmark: _Toc492890770]5.1.	Piedāvājumu vērtēšana
5.1.1. [bookmark: _Toc223499496][bookmark: _Toc364417659]Vērtēšana notiek sekojoši:
5.1.1.1. pretendentu atbilstības kvalifikācijas prasībām pārbaude;
5.1.1.2. piedāvājumu atbilstības pārbaude;
5.1.1.3. piedāvājuma iepirkuma līguma slēgšanas tiesību piešķiršanai izvēle saskaņā ar noteiktajiem piedāvājuma izvērtēšanas kritērijiem;
5.1.1.4. pretendenta, kuram būtu piešķiramas iepirkuma līguma slēgšanas tiesības, atbilstības PIeL 42. panta, PIeL 43. panta (ja attiecināms) noteikumiem pārbaude, kā arī atbilstības Starptautisko un Latvijas Republikas nacionālo sankciju likuma 11.1 panta noteikumiem pārbaude.
5.1.1.5. Iepirkuma komisija ir tiesīga kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
5.1.2. Komisija ir tiesīga izslēgt pretendentu no tālākās dalības iepirkuma procedūrā gadījumos, ja:
5.1.2.1. pretendents neatbilst šajā Nolikumā norādītajiem kritērijiem vai normatīvo aktu prasībām;
5.1.2.2. pretendents izslēdzams atbilstoši PIeL noteikumiem;
5.1.2.3. pretendents norādījis nepatiesas ziņas;
5.1.2.4. pretendents nav sniedzis ziņas par atbilstību minētajiem kritērijiem (nav iesniedzis visus 4. punktā norādītos dokumentus vai prasīto informāciju);
5.1.2.5. piedāvājums neatbilst normatīvajos aktos un Nolikumā norādītajām prasībām;
5.1.2.6. pretendenta piedāvājums ir nepamatoti lēts.
5.1.3. Komisija, vērtējot pretendentu finanšu piedāvājumus, pārbauda, vai piedāvājumā nav aritmētiskās kļūdas. Ja tiek konstatēta aritmētiska kļūda, komisija izlabo aritmētiskās kļūdas uzskatot, ka nekļūdīga ir piedāvātā vienas vienības cena. Par kļūdu labojumu komisija paziņo pretendentam.
5.1.4. Pretendentu atlases dokumentu, tehnisko un finanšu piedāvājumu atbilstības pārbaudi un piedāvājumu vērtēšanu komisija veic slēgtā iepirkuma komisijas sēdē.
5.1.5. [bookmark: OLE_LINK1][bookmark: OLE_LINK2]Ja piedāvājums šķietami ir nepamatoti lēts, komisija, rīkojas PIeL 53. pantā noteiktajā kārtībā.
5.1.6. Komisijai ir tiesības pārbaudīt pretendenta sniegto ziņu patiesumu publiski pieejamās datu bāzēs un reģistros, kā arī pieprasīt informāciju no kompetentām iestādēm.
5.1.7. Ja pretendenta iesniegtā informācija atšķiras no publiski pieejamās datu bāzēs un reģistros atrodamās, iepirkuma komisijai ir tiesības uzskatīt, ka pretendents sniedzis nepatiesas ziņas.
5.1.8. Visā Konkursa norisē, ieskaitot vērtēšanu, iepirkuma komisija piemēro tās tiesību normas, kuras bija spēkā iepirkuma izsludināšanas dienā.
[bookmark: _Toc492890771][bookmark: _Hlk504470698][bookmark: _Hlk504132075]5.2.	Piedāvājuma izvēles kritērijs
5.2.1. [bookmark: _Hlk521680698]Iepirkuma komisija izvēlas saimnieciski visizdevīgāko piedāvājumu no Nolikuma un tehniskās specifikācijas prasībām atbilstošajiem piedāvājumiem, kā piedāvājuma izvēles kritēriju nosakot viszemāko cenu par katru iepirkuma priekšmeta daļu.
5.2.2. Vienādas cenas gadījumā komisija izvēlas pretendentu, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku).
5.2.3. Vienādas cenas gadījumā komisija pretendentiem pieprasa Nolikuma 5.2.2. punktā minēto informāciju. Ja pēc šā kritērija pretendentu novērtējums ir vienāds, komisija rīko sēdi, kurā veic izlozi, pieaicinot pretendentu pārstāvjus.

[bookmark: _Toc492890772]6. Iepirkuma līguma slēgšana
6.1. Pasūtītājs slēgs iepirkuma līgumu/līgumus ar iepirkuma komisijas izraudzīto pretendentu/pretendentiem saskaņā ar Nolikuma noteikumiem un iepirkuma līguma projektu (Nolikuma pielikums Nr.7).
6.2. Līguma slēgšanas laikā līguma noteikumi nav apspriešanas un mainīšanas priekšmets.
6.3. Gadījumā, ja par uzvarētāju atzītais pretendents atsakās slēgt līgumu atbilstoši līguma projekta noteikumiem, tiek uzskatīts, ka pretendents atsakās slēgt līgumu, un komisija izvēlas nākamo piedāvājumu. Komisija pārbauda vai nākamo piedāvājumu iesniegušais pretendents nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju, kā arī šī pretendenta atbilstību PIeL 42. panta, kā arī PIeL 43. panta (ja attiecināms) izslēgšanas noteikumiem un Starptautisko un Latvijas Republikas nacionālo sankciju likuma 11.1pantā noteiktajiem gadījumiem.

Nolikuma pielikumi:
· Pielikums Nr.1 – Pieteikums dalībai atklātā konkursā; 
· Pielikums Nr.2 – Tehniskā specifikācija;
· Pielikums Nr.3 – Finanšu piedāvājuma forma;
· Pielikums Nr.4 – Apliecinājuma par finanšu apgrozījumu forma;
· Pielikums Nr.5 – Pieredzes saraksta forma;
· Pielikums Nr.6 – Objektu apsekošanas akta forma;
· Pielikums Nr.7 – Līguma projekts.


Komisijas priekšsēdētājs		P.Harlamovs

